TIGER คว้างานก่อสร้างงานโครงการนิคมฯสะเดา จ.สงขลา มูลค่า 538 ลบ.
TIGER คว้างานก่อสร้างงานโครงการนิคมฯสะเดา จ.สงขลา มูลค่า 538 ลบ.
25 มี.ค. 2562

บริษัท ไทย อิงเกอร์ โฮลดิ้ง จำกัด (มหาชน) หรือ TIGER เปิดเผยว่า ตามที่กลุ่มบริษัทได้ลงนามบันทึกข้อตกลงเป็นผู้รับจ้างเหมาช่วงก่อสร้างโครงการนิคมอุตสาหกรรมสะเดา จังหวัดสงขลานั้น เมื่อวันที่ 23 มี.ค.ที่ผ่านมา บริษัท ไทย อิงเกอร์ จำกัด (TEC) ซึ่งเป็นบริษัทแกนของบริษัทได้ลงนามในสัญญาก่อสร้าง เป็นผู้รับเหมาช่วงเรียบร้อยแล้ว
โดย TEC มีขอบข่ายงาน ประกอบด้วย งานปรับปรุงพื้นที่, งานถนนและระบบระบายน้ำ, งานระบบสาธารณูปโภค และงานอาคารที่เกี่ยวข้อง มีมูลค่างาน 538.22 ล้านบาท (ไม่รวมภาษีมูลค่าเพิ่ม) มีระยะเวลาดำเนินงาน 540 วัน หลังเริ่มงานก่อสร้างที่คาดว่าจะเริ่มในวันที่ 17 เม.ย.62
สำหรับงานดังกล่าวมีการนิคมอุตสาหกรรมแห่งประเทศไทย (กนอ.) เป็นเจ้าของโครงการ ขณะที่มีบริษัท พี.ที.เอ.คอนสตรัคชั่น จำกัด เป็นคู่สัญญาหลักกับ TEC